b'\n_START_ARTICLE_\nPithos\n_START_PARAGRAPH_\nPithos (gresk: \xcf\x80\xce\xaf\xce\xb8\xce\xbf\xcf\x82 flertall pithoi) er det greske navnet et stort lagringskar i keramikk. Ordet ble opprinnelig brukt kun om greske kar, men har etter hvert blitt tatt i bruk om lignende kar fra andre kulturer og sivilisasjoner som grenset mot Middelhavet i neolittisk tid, bronsealderen, og den p\xc3\xa5f\xc3\xb8lgende jernalderen. De er ofte enkelt dekorert, gjerne med m\xc3\xb8nstre i relieff. Pithoi ble benyttet for masselagring, hovedsakelig for flytende innhold (drikkevann, vin eller olje) og korn; de var sammenlignbar med senere tider t\xc3\xb8nner. Andre kulturer har benyttet andre navn, eksempelvis het de harsi- p\xc3\xa5 hettittisk._NEWLINE_Kasserte pithoi har funnet annen bruk. Som keramiske badekar i en del tidsepoker, var st\xc3\xb8rrelsen p\xc3\xa5 en pithos akkurat stor nok til \xc3\xa5 gravlegge en avd\xc3\xb8d i den. I midtre helladisk tid (eller mykenske tidsalder) ble de benyttet i en del graver i Mykene og p\xc3\xa5 Kreta. I den forhistoriske iberske kulturen p\xc3\xa5 Den iberiske halv\xc3\xb8y ved bronsealderstedet El Argar ble pithoi ogs\xc3\xa5 benyttet som likkister i dens B-fase (1500-1300 f.Kr.). I krig kunne pithoi fylt med brennbar olivenolje bli benyttet som et forsvars- eller angrepsmiddel ved en borg eller festningspalass. Man kunne bare velte overende en pithos fylt med olje og sette fyr p\xc3\xa5 den med en fakkel for \xc3\xa5 skape en betydelig brann. De fleste palasser i den egeiske bronsealderen har spor av brann._NEWLINE_Den ytre formen og materialene benyttet var omtrentlig den samme: en keramisk krukke omtrent like h\xc3\xb8y som en voksen mann eller enda h\xc3\xb8yere, en sokkel for \xc3\xa5 st\xc3\xa5 p\xc3\xa5 bakken, sidene n\xc3\xa5r rette eller svakt kurvet, en stor \xc3\xa5pning med lepper, forseglet ved skipsforsendelser. Krukker av denne st\xc3\xb8rrelsen kunne ikke bli h\xc3\xa5ndtert av enkeltpersoner, s\xc3\xa6rlig ikke n\xc3\xa5r den var full. Tallrike h\xc3\xa5ndtak ble benyttet for \xc3\xa5 l\xc3\xb8fte en krukke med en kran._NEWLINE_Pithoi ble framstilt og eksportert eller importert over hele Middelhavet. De ble benyttet i st\xc3\xb8rst grad i bronsealderens palass\xc3\xb8konomi for lagring eller frakt av vin, olivenolje eller ulike former for landbruksprodukter til fordeling blant befolkningen av palassadministrasjonen. De ble kjent for den moderne offentlighet som pithoi da vestlige arkeologer benyttet seg av begrepet for \xc3\xa5 bety store krukker avdekket ved utgravninger av de minoiske palassene p\xc3\xa5 Kreta og de mykenske p\xc3\xa5 det greske fastlandet._NEWLINE_Betegnelsen har n\xc3\xa5 g\xc3\xa5tt inn i spr\xc3\xa5ket som et generelt ord for lagringskrukke fra en hvilken som helst oldtidskultur. Med den generelle bruken har det kommet et problem med skille mindre pithoi fra andre former for keramikkrukker. Mange krukker og vaser er ikke lett \xc3\xa5 klassifisere ved form. Om de ble benyttet for transport elle lagring, blir de gjerne betegnet som pithoi, selv om de ikke har st\xc3\xb8rrelsen til palasspithoi, og selv n\xc3\xa5r formen like gjerne kan passe for andre typer. \xc3\x85 forsone f\xc3\xb8r-antikke krukketyper med antikke typer har s\xc3\xa5ledes lenge v\xc3\xa6re et problem for arkeologien.'